EkBass/fiwiki-20250220-pages-articles huggingface dataset:
Mankinjoki

Mankinjoki () on Espoossa sijaitseva joki. Se alkaa Loojärven kaakkoiskolkasta ja virtaa itään kohti Espoonkartanoa, missä siihen yhtyy idän suunnasta virtaava Gumbölenjoki. Espoonkartanosta Mankinjoki kääntyy etelälounaaseen, ja päättyy Espoonlahden perukkaan. Mankinjoki sijaitsee pääosin Espoonkartanon, Kauklahden ja Kurttilan kaupunginosissa. Pieni osa joesta sijaitsee Kirkkonummen alueella.Mankinjoki Espoon karttapalvelussa Jokityypiltään Mankinjoen yläjuoksu kuuluu pieniin savimaiden jokiin ja alajuoksu keskisuuriin savimaiden jokiin. Mankinjoen valuma-alue on kolmannen jakovaiheen vesistöalue Suomenlahden rannikkoalueen päävesistössä. Valuma- alueen pinta-ala on 175 neliökilometriä ja sen itäosa sijaitsee Espoossa ja länsiosa Kirkkonummella. Alueen pohjoiset osat sijaitsevat Vihdissä. Vesistöön kuuluu kymmenittäin järviä ja lampia, joista viiden pinta-ala on yli neliökilometrin: Nuuksion Pitkäjärvi, Juusjärvi, Loojärvi, Tampaja ja Lapinkylänjärvi. Mankinjoen vesistöalue käsittää lukuisia arvokkaita virtavesikohteita. Virtavesissä on merkittäviä vaelluskalojen lisääntymis- ja elinalueita sekä varsin luonnontilaisia koskia ja kirkkaita puroja. Maankäyttömuodoiltaan Mankinjoen valuma-alue on suurimmalta osin metsää, suota tai maataloutta. Järvien ja lampien osuus on runsaat kahdeksan prosenttia eli noin viisitoista neliökilometriä. == Lähteet == == Aiheesta muualla == Luokka:Espoon joet *
Tampaja

Tampaja on runsaan neliökilometrin laajuinen järvi Kirkkonummella. Järvi on vähäravinteinen ja kirkasvetinen. Sen vedet laskevat Loojärven kautta Espoonlahden pohjukkaan. Tampajan ympärillä on useita järviä ja lampia, lähimpänä niistä koillisessa sijaitseva Särkijärvi, jota erottaa Tampajasta muutaman kymmenen metrin levyinen kannas. Luoteessa on Hepari, lännessä Petäjärvi, etelässä Juusjärvi ja kaakossa Lapinkylänjärvi. Tampajan etäisyys Kirkkonummen keskustasta on noin kaksitoista kilometriä pohjoiseen; etäisyys Helsingin keskustasta on noin 30 kilometriä länsiluoteeseen. Kirkkonummen pohjoisin taajama, Veikkola, sijaitsee kolmisen kilometriä Tampajan pohjoispuolella. Tampaja on saareton. Sen ympäristö on metsäistä, haja- asutusta on runsaasti. Tampaja saa valuma-alueeltaan hajakuormitusta, vuonna 2013 sen vesi luokiteltiin hyvänlaatuiseksi. == Lähteet == == Aiheesta muualla == *Hagerlund.net: Kirkkonummen uimarannat: Tampajan uimaranta Luokka:Kirkkonummen järvet Luokka:Mankinjoen vesistö
Windsor Park (fregatti)

Windsor Park oli suomalainen kolmimastoinen rautafregatti joka oli rakennettu 1882. Laivan omisti joukko uusikaupunkilaisia laivanvarustajia 1913–1918 ja sen jälkeen Uudenkaupungin Valtamerilaiva Oy 1918–1921. Laiva myytiin 1921 Gibraltariin jossa se muutettiin hiilivarastona toimineeksi proomuksi. Jukka Mikkolan Suurten purjelaivojen bibliografia : Windsor Park Vakkasuomalaisia purjealuksia ja laivanvarustajia : Rautafregatti Windsor Park Poistuneet pörssiyhtiöt : Uudenkaupungin Valtamerilaiva Osakeyhtiö, Pörssitieto G. Kock Fregatti Windsor Parkin rakensi Thomas Royden & Sons Liverpoolissa Englannissa 1882 lontoolaiselle A. Howden & Co-varustamolle. Laivan vetoisuus oli 1 766 bruttorekisteritonnia ja kantavuus 2 900 kuollutpainotonnia. Laivan pituus oli 81,09 metriä, leveys 12,02 metriä ja syväys 7,07 metriä. Fregatti oli ensimmäiset kymmenen vuotta Kalkutan ja Australian linjoilla ja myytiin sitten Glasgowiin Geo. Gorden & Co:lle. Fregatti myytiin edelelen vuonna 1911 Norjaan. Suomeen fregatti ostettiin A. Melingiltä Stavangerista Norjasta vuonna 1913. Ensimmäisellä matkallaan suomalaisomistuksessa se kuljetti kivihiililastin Cardiffista Saksan Lounais-Afrikan Lüderitz Bayhin syys- joulukuussa 1913. Syksyllä 1914 ensimmäisen maailmansodan alettua englantilaiset takavarikoivat nikkelimalmilastia Uudesta-Kaledoniasta Saksaan kuljettaneen Windsor Parkin ja sen lasti purettiin Glasgowssa. Laiva myytiin 1921 Lontooseen ja sieltä edelleen Gibraltariin. Siellä laiva muutettiin hiilivarastona toimineeksi proomuksi nimeltä Saint James II. == Lähteet == Luokka:Suomalaiset purjelaivat
Vadim Gardner

Vadim Danilovitš Gardner (, oikea sukunimi de Paiva-Perera Gardner, де Пайва- Перера Гарднер; 30. kesäkuuta 1880 Markovilla Viipurin lähellä – 20. toukokuuta 1956 Helsinki) oli Suomessa asunut venäläinen runoilija. Vadim Gardner syntyi yhdysvaltalaisen Daniel Thomas Gardnerin ja kirjailija Jekaterina Dyhovan perheeseen. Hän kävi koulunsa Pietarissa ja valmistui Pietarin yliopiston oikeustieteellisestä tiedekunnasta vuonna 1909. Gardnerin ensimmäinen runokokoelma Stihotvorenija ilmestyi vuonna 1908. Siinä on havaittavissa Konstantin Balmontin kaltaisten symbolistien vaikutusta. Toisessa kokoelmassa Ot žizni k žizni (1912) esiintyy sekä Vjatšeslav Ivanoville ominaisia myyttisiä aineksia että 1910-luvun postsymbolismille tyypillistä pyrimystä konkreettisuuteen. Gardnerista tuli Venäjän kansalainen vuonna 1916. Ensimmäisen maailmansodan aikana hän palveli Lontoossa asetoimituksista huolehtineessa komiteassa. Gardner palasi Venäjälle vuonna 1918 ja asui vuodesta 1921 lähtien Suomessa. Pariisissa ilmestyi vuonna 1929 hänen runokokoelmansa Pod daljokimi zvjozdami. Helsingissä julkaistiin vuonna 1990 runovalikoima U Finskogo zaliva ja Pietarissa vuonna 1995 valikoima Izbrannyje stihotvorenija. Gardner asui Suomessa äitinsä maatilalla Karjalan kannaksella kunnes hän joutui muuttamaan Helsinkiin talvisodan sytyttyä.Venäläinen runous ja Suomi, Karjalan Sanomat 18.4.2012 ==Lähteet== Luokka:Suomen venäläiset Luokka:Venäläiset runoilijat Luokka:Vuonna 1880 syntyneet Luokka:Vuonna 1956 kuolleet
Tummakäärmeenpää

Tummakäärmeenpää (Channa melasoma) on käärmeenpäiden (Channidae) heimoon kuuluva kalalaji. Pieter Bleeker kuvaili lajin tieteelle vuonna 1851. == Ulkonäkö ja koko == Lajin pohjaväritys on tumma. Selkä on lähes musta, vatsa on vaaleampi ja harmaa. Lajin pisin tavattu yksilö oli 30 senttimetrin mittainen. == Elinympäristö ja levinneisyys == Laji elää trooppisissa olosuhteissa. Sen uhanalaisuusluokitus on Kansainvälisen luonnonsuojeluliiton mukaan elinvoimainen. Tummakäärmeenpäätä tavataan Mekong-joessa Thaimaasta Indonesiaan sekä Filippiineillä. == Lähteet == Luokka:Käärmeenpäät
Eero Munter

Eero Munter on suomalainen kontrabasisti. Munter opiskeli Olli Kososen johdolla Sibelius-Akatemiassa, suoritti diplomitutkintonsa vuonna 1986 ja piti ensikonserttinsa vuonna 1987. Sittemmin hän on suorittanut opintoja myös muiden muassa Franco Petracchin johdolla Italiassa ja Michael Leiterin johdolla Kanadassa. Munter on esiintynyt solistina, resitalistina ja kamarimuusikkona eri maissa, kuten Saksassa ja Yhdistyneessä kuningaskunnassa. Hänestä tuli Sinfonia Lahden kontrabasistien äänenjohtaja vuonna 1982.Kontrabassoklubi: Vanhat lehdet: Kontra-C 4/2005 Munter tilasi Kalevi Aholta kontrabassokonserton, jonka solistina toimi Sinfonia Lahden 6. joulukuuta 2005 pitämässä teoksen kantaesityksessä. Hän levytti teoksen BIS- levymerkille Jaakko Kuusiston johtaman Sinfonia Lahden kanssa.Suomen Sinfoniaorkesterit ry: Sinfonia Lahden uutuuslevy sisältää Kalevi Ahon kontrabassokonserton ja orkesteriteoksia Munterin yhteistyö Ahon kanssa on tuottanut myös soolokappaleen Solo V (kantaesitys: München, 1999) ja saksofonikvinteton, johon kuuluu kontrabasso-osuus. Munterin soittoa kuullaan myös BIS:n Sibelius Edition -hankkeeseen kuuluvilla levytyksillä.MusicWeb International: Sibelius Edition 9 == Lähteet == Luokka:Suomalaiset kontrabasistit Luokka:Syntymävuosi puuttuu Luokka:Elävät henkilöt
Port Patrick (fregatti)

Port Patrick oli suomalainen kolmimastoinen teräsfregatti, joka oli rakennettu vuonna 1889. Laivan omisti joukko uusikaupunkilaisia laivanvarustajia vuosina 1913–1919, sitten Uudenkaupungin Valtamerilaiva Oy 1919–1921 ja lopuksi uusikaupunkilainen Laivaisännistöyhtiö Juho Saarinen 1921–1923. Laiva myytiin vuonna 1923 romutettavaksi Saksaan.Jukka Mikkolan Suurten purjelaivojen bibliografia : Port Patrick Vakkasuomalaisia purjealuksia ja laivanvarustajia : Teräsfregatti Port Patrick Poistuneet pörssiyhtiöt : Uudenkaupungin Valtamerilaiva Osakeyhtiö, Pörssitieto G. Kock Fregatti Port Patrickin rakensi Archibald Russell & Co. Glasgow’ssa Skotlannissa 1889 glasgowlaiselle Crawford & Rowat -varustamolle. Laivan vetoisuus oli 1 771 bruttorekisteritonnia ja kantavuus 2 800 kuollutpainotonnia. Sen pituus oli 80,75 metriä, leveys 11,48 metriä ja syväys 7,06 metriä. Fregatti joutui tammikuussa 1912 hirmumyrskyyn Atlantilla. Jättiläisaalto tuhosi laivan ruorisuojan ja ruorin vieden ruorissa olleet miehet mereen. Suomeen fregatti ostettiin Crawford & Rowat -varustamolta vuonna 1913. Viimeisen rahtimatkansa Port Patrick teki salpietarilastissa Chilen Iquiquesta Falmouthin kautta Lontooseen, jonne se saapui 13. toukokuuta 1923. Laiva purjehti Lontoosta lastin purkamisen jälkeen painolastissa Maarianhaminaan ja sieltä se hinattiin Uuteenkaupunkiin. Laiva myytiin velkojien toimesta syyskuussa 1923 romutettavaksi Saksaan. Port Patrickin sisarlaiva oli teräsfregatti Port Douglas. == Lähteet == Luokka:Suomalaiset purjelaivat
I'billin

I'billin (, ) on pääasiassa arabien asuttama kylä Israelin Pohjoisella hallintoalueella. Kylän asukasluku oli vuoden 2018 lopussa 13 128\. ==Maantiede== I'billin sijaitsee Israelin pohjoisosan Galilean alueella noin 12 kilometrin päässä historiallisesta Sepforiksen kaupungista luoteeseen. ==Historia== Nykyisen I'billinin paikalla on ollut asutusta jo myöhäiseltä pronssikaudelta lähtien. Kylän historiallinen nimi oli Avelim tai Ovelim. Nimellä on viitattu myös alueen laaksoon yleensä. Rooman valtakunnan kaudella läheltä kulki roomalainen tie Akkosta Sepforikseen. Sittemmin paikan läpi on kulkenut karavaanireitti Mesopotamian, Damaskoksen ja Egyptin välillä. Katolisen kirkon pyhimys Mariam Baouardy syntyi I'billinissä vuonna 1846. Israelin asevoimat valtasivat kylän itsenäisyyssodan aikana 11. elokuuta 1948. ==Väestö== I'billinin asukasluku oli vuoden 2018 lopussa 13 128. Vuonna 2002 vastaava lukema oli hieman yli 10 000 ja vuonna 1970 noin 1 500\. Vuonna 2002 noin 55 % I'billinin asukkaista oli muslimeja ja 45 % kristittyjä. Vielä vuonna 1970 kristityt muodostivat 60 % kylän asukkaista. ==Lähteet== Luokka:Israelin kaupungit Luokka:Arabien asuttamat paikkakunnat Israelissa
Vladimir Golovin

Vladimir Ivanovitš Golovin (, 16. heinäkuuta 1835 Pihkova – 7. maaliskuuta 1892 Pietari) oli venäläinen runoilija ja kääntäjä. Vladimir Golovin syntyi virkamiesperheeseen. Hän kävi lukion Pihkovassa ja valmistui Pietarin yliopiston historiallis-kielitieteellisestä tiedekunnasta vuonna 1858. Vuodesta 1859 lähtien Golovin työskenteli Suomen valtiosihteerinvirastossa Pietarissa, josta hän jäi eläkkeelle todellisena valtioneuvoksena vuonna 1884. Vuosina 1861–1886 hän omisti yhden Pietarin parhaista kirjapainoista. Golovin julkaisi vuodesta 1861 lähtien runoja, käännöksiä ja artikkeleita. Hänen humoristinen, uskonnollinen ja isänmaallinen runoutensa on retorista ja kaavamaista. Golovinin suomesta ja ruotsista tekemät venäjännökset ovat laadukkaita ja usein laajoilla esipuheilla ja kommenteilla varustettuja. Suomalaisista kirjailijoista hän käänsi muun muassa Runebergia ja Topeliusta. Venäjän lehdistössä Golovin esiintyi Suomen oikeuksien puolustajana. Vuonna 1891 hän julkaisi teoksen Lehtiä Suomen nykyisyydestä ja entisyydestä (Listki iz nastojaštšego i prošlogo Finljandii), joka käännettiin suomeksi ja ruotsiksi. ==Suomennettu teos== * Lehtiä Suomen nykyisyydestä ja entisyydestä: Suomen suurruhtinaskunnan nykyinen valtiollinen asema: historiallis- polemillinen esitys. Suom. Pietari Jamalainen. Porvoo: Werner Söderström, 1891. ==Lähteet== Luokka:Venäläiset kääntäjät Luokka:Venäläiset runoilijat Luokka:Vuonna 1835 syntyneet Luokka:Vuonna 1892 kuolleet
Kilvensalo

Kilvensalo on Päijänteen saari Keski-Suomessa Korpilahdella nykyisen Jyväskylän alueella. == Maantietoa == Saari on 1,6 kilometriä pitkä, 1,3 kilometriä leveä ja sen pinta-ala on 1,36 neliökilometriä . Se on pyöreän muotoinen, mutta siinä on lounaaseen aukeava ja yli puoli kilometriä pitkä Häränperseenlahti. Se sijaitsee Luhangan kirkolta 9,5 kilometriä luoteeseen mantereen läheisyydessä Rantuulla. Saaren luoteispuoli on laajan Vanhanselän aallokon armoilla. Saaren erottaa Huhkaimenvuoren rannasta 60–100 metriä leveä Kilvensalmi. Salmi aukenee koillisessa Mokkalle, joka on Kouhinsalon eteläpuolelle jäävä pikkuselkä, ja lounaassa se aukenee Vanhanselälle Ruppasaaren, Selkä-Kuivasen ja Maa-Kuivasen väliin. Kilvensalon rannan läheisyydessä on kolme pientä luotoa, joista yksi on nimeltään Manusaari. Saarella on kaksi yli 100 metrin korkeuteen mpy. yltävää mäenselännettä. Niiden lakialueet ovat kallioisia ja ne ovat paikoin kivisiäkin. Korkein kohta sijaitsee saaren pohjoisosassa, missä mäki kohoaa 44 metrin korkeuteen Päijänteestä. Saaressa on vanhan selvityksen mukaan (vuosi 2010 ) kolme vakituista asukasta, 27 vapaa-ajan asuntoa ja 108 kesäasukasta. Vaikka saari sijaitsee mantereen läheisyydessä, ei siihen tule tietä. Saaressa kulkee salmelta lahdenpohjukkaan vievä kärrypolku ja toinen kärrypolku alkaa lahdelta ja päättyy mäellä sijaitsevaan mökkiin. Salmessa kulkee veneväylä ja järvenselän puolella kulkee vielä toinen. Saaren asukkaat pääsevät Luhangalta tietä pitkin salmen rantaan, missä sijaitsee venevalkama. == Historiaa == Taloudellisessa kartassa vuodelta 1940 oli Kilvensalossa kaksi maatilaa ja niiden kuusi peltopalstaa. Niistä on nykyään jäljellä enää saaren länsipään peltopalsta. == Huomautukset == == Lähteet == == Aiheesta muualla == * Westermark, Nils: Vanha reittikartta Juokslahti–Mokka, vuodelta 1741 * Koti saaressa teettää töitä (4.6.2018) Luokka:Päijänteen saaret Luokka:Korpilahden saaret
Yleisurheilu kesäolympialaisissa 2020 – miesten 20 kilometrin kävely

Miesten 20 kilometrin kävely Tokion kesäolympialaisissa 2020 kilpaillaan 5. elokuuta 2021. Kilpailu käydään Tokion keisarillisen palatsin läheisyydessä. ==Karsinnat== 20 kilometrin kävelyyn osallistuu 60 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2001 tai sitä ennen syntyneet urheilijat. Olympialaisten karsintaraja on 1.21.00. Jos 60 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Kilpailu== Sijoitus Urheilija Aika Ero voittajaan 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. 33\. 34\. 35\. 36\. 37\. 38\. 39\. 40\. 41\. 42\. 43\. 44\. 45\. 46\. 47\. 48\. 49\. 50\. 51\. 52\. 53\. 54\. 55\. 56\. 57\. 58\. 59\. 60\. == Lähteet == Miesten 20 km kävely
Yleisurheilu kesäolympialaisissa 2020 – naisten 20 kilometrin kävely

Naisten 20 kilometrin kävely Tokion kesäolympialaisissa 2020 kilpaillaan 6. elokuuta 2021. Kilpailu käydään Tokion keisarillinen palatsin läheisyydessä. ==Karsinnat== 20 kilometrin kävelyyn osallistuu 60 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2001 tai sitä ennen syntyneet urheilijat. Olympialaisten karsintaraja on 1.31.00. Jos 60 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Kilpailu== Sijoitus Urheilija Aika Ero voittajaan 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. 33\. 34\. 35\. 36\. 37\. 38\. 39\. 40\. 41\. 42\. 43\. 44\. 45\. 46\. 47\. 48\. 49\. 50\. 51\. 52\. 53\. 54\. 55\. 56\. 57\. 58\. 59\. 60\. == Lähteet == Naisten 20 km kävely
Yleisurheilu kesäolympialaisissa 2020 – miesten 50 kilometrin kävely

Miesten 50 kilometrin kävely Tokion kesäolympialaisissa 2020 kilpailtiin 6. elokuuta 2021. Kilpailu käytiin kisakaupunki Tokion sijasta Sapporossa kovan helteen välttämiseksi. ==Karsinnat== 50 kilometrin kävelyyn osallistui 60 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2000 tai sitä ennen syntyneet urheilijat. Olympialaisten karsintaraja on 3.50.00. Jos 60 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Kilpailu== Sijoitus Urheilija Aika Ero voittajaan 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. 33\. 34\. 35\. 36\. 37\. 38\. 39\. 40\. 41\. 42\. 43\. 44\. 45\. 46\. 47\. 48\. 49\. 50\. 51\. 52\. 53\. 54\. 55\. 56\. 57\. 58\. 59\. 60\. == Lähteet == Miesten 50 km kävely
Igor Bobkov

Igor Bobkov (s. 2. tammikuuta 1991 Surgut, Venäjän SFNT) on venäläinen jääkiekkoilija, pelipaikaltaan maalivahti.. Bobkov on pelannut KHL:ssä Admiral Vladivostokin, Ak Bars Kazanin, Avangard Omskin ja Avtomobilist Jekaterinburgin riveissä. Anaheim Ducks varasi Bobkovin vuoden 2009 varaustilaisuudessa. == Lähteet == Luokka:Venäläiset jääkiekkomaalivahdit Luokka:Anaheim Ducksin varaamat pelaajat Luokka:Vuonna 1991 syntyneet Luokka:Elävät henkilöt
Cynthia Ozick

Cynthia Shoshana Ozick (s. 17. huhtikuuta 1928 New York, New York) on yhdysvaltalainen kirjailija. Hän on ollut ehdolla Kansainvälisen Booker- palkinnon voittajaksi. Ozick on julkaissut muun muassa kirjat The Pagan Rabbi and Other Stories ja The Shawl. ==Suomennetut teokset== * Kannibaaligalaksi (The Cannibal galaxy), suom. Kristiina Drews, Helsinki: Kirjayhtymä 1985 ISBN 951-26-2770-1 Sarja: Arena-sarja == Lähteet == Luokka:Yhdysvaltalaiset kirjailijat Luokka:Vuonna 1928 syntyneet Luokka:Elävät henkilöt
Lilli Maijala

Lilli Maijala (s. 1981 Oulu) on suomalainen alttoviulisti.Zad Moultaka: Lilli Maijala Hän debytoi solistina Oulu Sinfonian kanssa 17-vuotiaana ja on sittemmin esiintynyt säännöllisesti eri puolilla Eurooppaa solistina ja kamarimuusikkona. Hän on soittanut muiden muassa Helsingin kaupunginorkesterin, Lapin kamariorkesterin, Sinfonia Lahden, Camerata Salzburgin, Folkwang Kammerorchester Essenin ja Tapiola Sinfoniettan kanssa.Festival Resonances in Belgium: Lilli Maijala Maijala kantaesitti vuonna 2013 Lauri Kilpiön säveltämän alttoviulukonserton Jyväskylä Sinfonian solistina. Tammikuussa 2019 hän julkaisi ensimmäisen levytyksen Pehr Henrik Nordgrenin konsertosta alttoviululle, kontrabassolle ja kamariorkesterille. Orkesterina oli Keski-Pohjanmaan kamariorkesteri, kapellimestarina Juha Kangas ja kontrabassosolistina Olivier Thiery. Maijala opiskeli alttoviulunsoittoa Sibelius-Akatemiassa, Detmoldin musiikkiyliopistossa ja Edsbergin kamarimusiikki-instituutissa. Hänen opettajiensa joukossa olivat Teemu Kupiainen, Diemut Poppen ja Lars Anders Tomter. Maijala on voittanut palkintoja, kuten ensipalkinnon Klassik Festival Ruhrin alttoviulukilpailussa, toisen palkinnon Pohjoismaisessa alttoviulukilpailussa sekä erikoispalkinnot Münchenin ARD-kilpailussa ja Tokion kansainvälisessä alttoviulukilpailussa. Maijala kuului kriittistä suosiota saavuttaneeseen quartet-lab-kokoonpanoon, jonka hänen ohellaan muodostivat Pieter Wispelwey, Patricia Kopatšinskaja ja Pekka Kuusisto. Hän on opettanut Sibelius-Akatemiassa ja toiminut Helsingin kaupunginorkesterin ensimmäisenä alttoviulistina. Hänen instrumenttinsa on Suomen kulttuurirahaston lainaama Jean-Baptiste Vuillaumen alttoviulu vuodelta 1870. Sen lisäksi hän on soittanut barokkialttoviulua. == Lähteet == Luokka:Suomalaiset alttoviulistit Luokka:Vuonna 1981 syntyneet Luokka:Elävät henkilöt
Cuthona (fregatti)

Cuthona oli suomalainen kolmimastoinen rautafregatti, joka oli rakennettu 1885. Laivan omisti raumalainen Raumo Nya Skeppsrederi 1897–1898. Cuthona ajoi karille marraskuussa 1897 Ahvenanmerellä ja jäi hylyksi. Miehistö pelastui. Hylky myytiin huutokaupalla maaliskuussa 1898 Tukholmassa.Jukka Mikkolan Suurten purjelaivojen bibliografia: Cuthona Vakkasuomalaisia purjealuksia ja laivanvarustajia: Fregatti Cuthona Fregatti Cuthonan rakensi Richardson, Duck & Co. Stocktonissa Englannissa 1885 liverpoolilaiselle J. H. Worthington & Co -varustamolle. Laivan vetoisuus oli 1 752 bruttorekisteritonnia ja kantavuus 2 700 kuollutpainotonnia. Laivan pituus oli 76,44 metriä, leveys 11,88 metriä ja syväys 7,31 metriä. Fregatti tunnettiin nopeana purjehtijana. Fregatti ostettiin Suomeen J. H. Worthington & Co -varustamolta vuonna 1897. Oston jälkeen se matkasi painolastissa Rotterdamista Sundsvalliin, jonne se saapui syyskuun lopulla 1897. Fregatti lähti harkkorauta- ja puutavaralastissa Sundsvallista kohti Melbournea 12. marraskuuta 1897. Se ajoi kuitenkin yöllä 16. marraskuuta 1897 kovassa myrskyssä karille Ahvenanmerellä Simpnäsklubbin majakan lähellä ja päätyi hylyksi. Miehistö pelastui, ja laivan hylky myytiin huutokaupalla maaliskuussa 1898 Tukholmassa. == Lähteet == Luokka:Suomalaiset purjelaivat
Sydney McLaughlin-Levrone

Sydney McLaughlin-Levrone (o.s. McLaughlin, s. 7. elokuuta 1999) on yhdysvaltalainen 400 metrin aitajuoksija, olympiavoittaja ja maailmanmestari. Dohan MM-kilpailuissa 2019 McLaughlin-Levrone saavutti hopeamitalin ajalla 52,23. Hän juoksi samoissa kilpailuissa toisen osuuden Yhdysvaltojen kultajoukkueessa 4 × 400 metrin viestissä. McLaughlin-Levrone juoksi 27. kesäkuuta 2021 Eugenessa Yhdysvaltain olympiakarsinnoissa naisten 400 metrin aitajuoksun maailmanennätysajan 51,90. Tokion olympialaisissa hän voitti kultaa ja paransi maailmanennätystään lähes puolella sekunnilla juostuaan 51,46. Hän sai kultaa myös Yhdysvaltain joukkueessa 4×400 metrin viestissä. Kesäkuussa 2022 McLaughlin-Levrone paransi 400 metrin aitajuoksun maailmanennätystään Yhdysvaltain Eugenessa vielä viidellä sadasosalla. Kuukautta myöhemmin McLaughlin-Levrone voitti 400 metrin aitajuoksun maailmanmestaruuden Eugenen MM-kilpailuissa uudella maailmanennätyksellä 50,68, mikä alitti vanhan ennätyksen peräti 0,73 sekunnilla. Lisäksi hän juoksi ankkuriosuuden Yhdysvaltojen kultajoukkueessa 4 × 400 metrin viestissä. Vuoden 2024 Yhdysvaltain olympiakarsinnoissa McLaughlin-Levrone paransi 400 metrin aitajuoksun maailmanennätyksen aikaan 50,65. Pariisin olympialaisissa hän voitti olympiakultaa ja paransi loppukilpailussa maailmanennätyksen aikaan 50,37. Lisäksi hän juoksi toisen osuuden 4 × 400 metrin viestissä, jonka Yhdysvallat voitti maan ennätysajalla 3.15,27. Hän on alle 18-vuotiaiden maailmanmestari vuodelta 2015 ja voittanut urallaan kolme Timanttiliigan osakilpailua. Sileän 400 metrin ennätys on 48,74. ==Lähteet== == Aiheesta muualla == Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiavoittajat Luokka:Vuonna 1999 syntyneet Luokka:Elävät henkilöt
Ossian Skiöld

Ossian Esaias Skiöld (22. kesäkuuta 1889 Appuna – 22. elokuuta 1961 Bålsta) oli ruotsalainen moukarinheittäjä ja olympiamitalisti. Skiöld saavutti olympiahopeaa Amsterdamissa 1928 irlantilaisen Patrick O’Callaghanin jälkeen. Skiöld kilpaili olympiatasolla myös Pariisissa 1924, missä hän sijoittui viidenneksi, ja Los Angelesissa 1932, missä hän oli 43-vuotiaana neljäs. Neljänneksi Skiöld sijoittui myös Torinon EM-kilpailuissa 1934, jolloin hän oli 45-vuotias.Olympics at Sports-Reference.com Ruotsin mestaruuden Skiöld voitti kuudesti putkeen vuosina 1925–1930. Lisäksi hän voitti mestaruuden painonheitossa vuonna 1928.sok.se == Lähteet == * Ossian Skiöld Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset moukarinheittäjät Luokka:Ruotsalaiset olympiamitalistit Luokka:Vuonna 1889 syntyneet Luokka:Vuonna 1961 kuolleet
Panic of Girls

Panic of Girls on Blondien yhtyeen vuonna 2011 julkaisema yhdeksäs albumi. Sen tuotti Jeff Saltzman. == Kappaleet == # # # # # # # # # # # == Kokoonpano == * Debbie Harry - laulu * Chris Stein - kitara * Clem Burke - rummut * Leigh Foxx - basso * Matt Katz-Bohen - kosketinsoitin * Tommy Kessler - kitara * Paul Carbonara - kitara == Arvostelut == * AllMusic: * Soundi: == Lähteet == == Aiheesta muualla == * Panic of Girls discogs.com -sivustolla. Luokka:Vuoden 2011 albumit Luokka:Blondien albumit
Ruth Svedberg

Ruth Augusta Svedberg (14. huhtikuuta 1903 Malmivaara – 27. joulukuuta 2002 Göteborg) oli ruotsalainen kiekonheiton olympiamitalisti ja pikajuoksun olympiakävijä, joka kilpaili kansallisella tasolla menestyksekkäästi myös muissa lajeissa. Svedberg saavutti kiekonheitossa olympiapronssia, Ruotsin ensimmäisen mitalin naisten yleisurheilulajeissa, Amsterdamissa 1928. Hän osallistui samoissa kisoissa myös sadan metrin juoksuun ja pikaviestiin.Olympedia Svedberg voitti yhteensä 21 Ruotsin mestaruutta yksilölajeissa lajeinaan kolmiottelu, kiekonheitto, linkopallo, keihäänheitto, kuulantyöntö ja pituushyppy. Viimeisen kansallisen mestaruutensa Svedberg voitti 46-vuotiaana kiekonheitossa heitettyään kilpailussa henkilökohtaisen ennätyksensä.sok.se == Lähteet == * * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset kiekonheittäjät Luokka:Ruotsalaiset pikajuoksijat Luokka:Ruotsalaiset olympiamitalistit Luokka:Vuonna 1903 syntyneet Luokka:Vuonna 2002 kuolleet
Fennia (1892)

Fennia oli suomalainen vuonna 1892 vesillelaskettu nelimastoparkki. Suomessa laivan omistivat raumalainen Raumo Nya Skeppsrederi 1895–1906 ja sen jälkeen helsinkiläiset Finska Rederi Ab 1906–1911 ja Ab Finska Skolskeppsrederiet 1911-1916. Parkki takavarikoitiin Englannissa ensimmäisen maailmansodan aikana 1916 ja se muutettiin 1919 Fiona Shell -nimiseksi moottorialukseksi. Alus oli sitten öljyvarastona Pireuksessa ja vuodesta 1923 Gibraltarissa. Italialainen minisukellusvene upotti aluksen Gibraltarissa toisessa maailmansodassa syyskuussa 1941. Jukka Mikkolan Suurten purjelaivojen bibliografia : Fennia ex Goodrich Vakkasuomalaisia purjealuksia ja laivanvarustajia : Parkki Fennia == Valmistus == Belfastilainen varustamo Boyd Bros. & Co tilasi nelimastoparkin Workman Clark & Co. Belfastista Pohjois-Irlannista, missä köli laskettiin telakkanumerolla 93. Alus laskettiin vesille 11. kesäkuuta 1892 nimellä Goodrich ja valmistui heinäkuussa.Lynch 2012 s. 254 Laivan vetoisuus oli 2 262 bruttorekisteritonnia ja kantavuus 3 700 kuollutpainotonnia. Laivan pituus oli 87,29 metriä, leveys 12,54 metriä ja syväys 7,48 metriä. == Historia == Alus teki neitsytmatkansa 31. heinäkuuta 1892 - 18. tammikuuta 1893 Liverpoolista San Franciscoon. Raumalainen Raumo Nya Skeppsrederi Ab osti aluksen belfastilaiselta Goodrich Ship & Co -varustamolta 4. kesäkuuta 1895 aluksen ollessa Dundeessa Skotlannissa. Kauppahinta oli 15 400 puntaa. Laiva sai uudeksi nimekseen Fennia. Parkilla sattui kivihiilipölyn aiheuttama räjähdys ja tulipalo 15. heinäkuuta 1895 sen ollessa painolastissa matkalla Skotlannin Dundeesta Oregonin Portlandiin. Laivan yliperämies kuoli onnettomuudessa saamiinsa vammoihin. Aluksen kivihiililasti syttyi itsestään tuleen lokakuussa 1902 matkalla Skotlannin Leithistä Rio de Janeiroon. Lasti saatiin sammutettua ja se purettiin sitten satamassa. Lars Krogiuksen johtaman Suomen Höyrylaiva Oy:n tytäryhtiö Finska Rederi Ab osti 22. syyskuuta 1906 aluksen koululaivaksi. Ensimmäisen maailmansodan aikana Fennia takavarikoitiin 1916 Englannissa ja se muutettiin 1919 moottorialukseksi tankkeri Fiona Shelliksi ja samalla laivan riki poistettiin. Alus oli öljyvarastona Gibraltarilla 1923-1941, kunnes italialainen minisukellusvene upotti sen toisessa maailmansodassa 20. lokakuuta 1941. == Päälliköt == Aluksen päälliköinä olivat: ;Raumo Nya Skeppsrederi Ab Frans Wilhelm Laine 05. kesäkuuta 1895 - 12. syyskuuta 1899 Fredrik Wilhelm Nyroos 12. syyskuuta 1899 - 02. helmikuuta 1901 Gustaf Wilhelm Wass 02. helmikuuta 1901 - joulukuu 1904 Karl Gustaf Hallman joulukuu 1904 - 22. maaliskuuta 1906 ;Finska Rederi Ab William Alexander Söderman 22. maaliskuuta 1906 - 23. syyskuuta 1908 Carl Victor Nygrén 23. syyskuuta 1908 - 1910 ;Ab Finska Skolskeppsrederiet Petter Karl Jansson lokakuu 1911 - 1916 == Lähteet == * === Viitteet === Luokka:Suomalaiset purjelaivat
Friedrich von Derschau

Friedrich (Theodor) von Derschau (, 24. huhtikuuta 1821 – vuoden 1862 jälkeen) oli venäläinen kirjailija ja lehdenkustantaja. Friedrich von Derschaun isä oli kenraaliluutnantti Carl von Derschau, joka toimi vuodesta 1835 lähtien Turun komendanttina. Von Derschau opiskeli ja työskenteli vuodesta 1833 lähtien Pietarin liikenneinsinööri-instituutissa. Hän erosi terveytensä takia palveluksesta vänrikkinä vuonna 1842. Von Derschau julkaisi ensimmäiset lehtikirjoituksensa vuonna 1841. Vuonna 1842 ilmestyi Suomea käsittelevä historiallis-kansatieteellinen kuvaus Finljandija i finljandtsy (”Suomi ja suomalaiset”), joka käännettiin myöhemmin saksaksi ja hollanniksi. Vuonna 1843 von Derschau julkaisi muita Suomea koskevia kirjoituksia sekä Turussa anonyymin kertomuskokoelman Zapiski pokoinogo Koletškina (”Koletškin-vainaan muistiinpanot”). Vuonna 1845 von Derschau ryhtyi julkaisemaan Finski vestnik -aikakauslehteä, jonka tavoitteena oli esitellä venäläisille ja venäjää osaaville skandinaaveille toistensa kirjallisuutta. Lehti liittyi Venäjällä heränneeseen Suomi-harrastukseen, mutta sen profiili osoittautui liian laajaksi ja epämääräiseksi. Finski vestnikissä ilmestyi muun muassa von Derschaun tyylittelemä legenda Lalli, finn XII stoletija (”Lalli, 1100-luvun suomalainen”, 1845). Von Derschau luovutti lehden toisiin käsiin vuonna 1848, jolloin se sai nimen Severnoje obozrenije. Myöhemmin von Derschau hoiti terveyttään Kaukasiassa ja vietti kolme vuotta ulkomailla. Vuoden 1856 jälkeen hänestä ei ole tietoja. ==Lähteet== Luokka:Venäläiset kirjailijat Luokka:Vuonna 1821 syntyneet Luokka:Kuolinvuosi tuntematon
Inga Gentzel

Inga Kristina Gentzel (24. huhtikuuta 1908 Tukholma – 1. tammikuuta 1991 Nyköping) oli ruotsalainen keskimatkojen juoksun olympiamitalisti ja pikajuoksija. Gentzel saavutti 800 metrillä olympiapronssia Amsterdamissa 1928. Hän osallistui samoissa kisoissa myös pikaviestiin.Olympics at Sports- Reference.com Ruotsin mestaruuksia Gentzel voitti 800 metrillä neljä ja 200 metrillä yhden.sok.se == Lähteet == * Inga Gentzel Bio, Stats, and Results Olympics at Sports-Reference.com * Profiili Ruotsin olympiakomitea === Viitteet === == Aiheesta muualla == * Luokka:Ruotsalaiset keskimatkojen juoksijat Luokka:Ruotsalaiset pikajuoksijat Luokka:Ruotsalaiset olympiamitalistit Luokka:Vuonna 1908 syntyneet Luokka:Vuonna 1991 kuolleet
Greg Johnson

Gregory C. Johnson (16. maaliskuuta 1971 Thunder Bay – 7. heinäkuuta 2019 Detroit) oli kanadalainen jääkiekkoilija, pelipaikaltaan keskushyökkääjä. Hän pelasi urallaan 785 NHL-ottelua Detroit Red Wingsissä, Pittsburgh Penguinsissa, Chicago Blackhawksissa ja Nashville Predatorsissa. Johnson toimi neljän kauden ajan Nashvillen kapteenina. Hän edusti myös Kanadan maajoukkuetta. Johnson kuoli vuonna 2019 Detroitissa. Poliisin mukaan hän teki itsemurhan ja hänen vaimonsa Kristin löysi hänet kellarista kuolleena. Vuonna 2024 selvisi, että Johnson oli sairastanut kroonista traumaattista enkefalopatiaa (CTE), joka johtui hänen uransa aikana saamistaan aivovammoista. == Lähteet == Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Philadelphia Flyersin varaamat pelaajat Luokka:Itsemurhan tehneet Luokka:Vuonna 1971 syntyneet Luokka:Vuonna 2019 kuolleet
Norgestimaatti

Norgestimaatti (C23H31NO3) on steroidijohdannaisiin kuuluva orgaaninen yhdiste. Yhdistettä käytetään lääketieteessä ehkäisyyn yhdessä estrogeenin kanssa. ==Ominaisuudet ja käyttö== Norgestimaatin rakenteessa on steroidirunkoon kiinnittyneenä oksiimiryhmä. Yhdiste on optisesti aktiivista ja sen kiertokyky on +110. Norgestimaatti on aihiolääke, joka metaboloituu suolistossa ja maksassa norelgestromiiniksi ja pienessä määrin myös levonorgestreeliksi. Norgestimaatti ja sen aineenvaihduntatuotteet ovat vaikutukseltaan progestiineja. Lääkeainetta käytetään yhdistelmäehkäisytableteissa yhdessä etinyyliestradiolin kanssa. Joseph W. Gunnet & Lisa A. Dixon: Hormones, Sex Hormones, Kirk-Othmer Encyclopedia of Chemical Technology, John Wiley & Sons, New York, 2000. ==Valmistus== Norgestimaattia valmistetaan lähtien levonorgestreelista. Ensimmäisessä vaiheessa molemmat levonorgestreelin hydroksyyliryhmät muutetaan asetaattiestereiksi ja tämän jälkeen 3-aseman enoliesteri hydrolysoidaan. Viimeinen vaihe on reaktio hydroksyyliamiinin kanssa, jolloin muodostuu oksiimi. ==Lähteet== Luokka:Ehkäisy
Yleisurheilu kesäolympialaisissa 2020 – miesten pituushyppy

Miesten pituushyppy Tokion kesäolympialaisissa 2020 kilpaillaan 31. heinäkuuta – 2. elokuuta 2021. Pituushyppy kilpaillaan Uudella kansallisella stadionilla. ==Karsinnat== Pituushyppyyn osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 8,22 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsintakierrokset kilpaillaan 31. heinäkuuta. Loppukilpailu käydään 2. elokuuta. Palkintojenjakotilaisuus on 2. elokuuta. ==Kilpailu== ===Karsinnat=== Merkintä Selite Q Rikkoi karsintarajan q Pääsi loppukilpailuun tulosvertailun perusteella Sija Ryhmä Nimi Maa Kierros Kierros Kierros Tulos Huom. Sija Ryhmä Nimi Maa 1. 2. 3. Tulos Huom. 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. ===Loppukilpailu=== Sija Nimi Maa Kierros Kierros Kierros Kierros Kierros Kierros Tulos Huom. Sija Nimi Maa 1. 2. 3. 4. 5. 6. Tulos Huom. 4\. 5\. 6\. 7\. 8\. 9\. colspan=3 10\. colspan=3 11\. colspan=3 12\. colspan=3 == Lähteet == Miesten pituushyppy
Yleisurheilu kesäolympialaisissa 2020 – naisten pituushyppy

Naisten pituushyppy Tokion kesäolympialaisissa 2020 kilpaillaan 1.–3. elokuuta 2021. Pituushyppy kilpaillaan Uudella kansallisella stadionilla. ==Karsinnat== Pituushyppyyn osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 6,82 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsintakierrokset kilpaillaan 1. elokuuta. Loppukilpailu käydään 3. elokuuta. Palkintojenjakotilaisuus on 3. elokuuta. ==Kilpailu== ===Karsinnat=== Merkintä Selite Q Rikkoi karsintarajan q Pääsi loppukilpailuun tulosvertailun perusteella Sija Ryhmä Nimi Maa Kierros Kierros Kierros Tulos Huom. Sija Ryhmä Nimi Maa 1. 2. 3. Tulos Huom. 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. ===Loppukilpailu=== Sija Nimi Maa Kierros Kierros Kierros Kierros Kierros Kierros Tulos Huom. Sija Nimi Maa 1. 2. 3. 4. 5. 6. Tulos Huom. 4\. 5\. 6\. 7\. 8\. 9\. colspan=3 10\. colspan=3 11\. colspan=3 12\. colspan=3 == Lähteet == Naisten pituushyppy
Emil Autere

Emil Alarik Autere, sukunimi aik. Byskata (30. elokuuta 1890 Helsinki – 12. maaliskuuta 1944 Kiljavannummen parantola) oli suomalainen näyttelijä ja Suomen Kansallisteatterin taloudenhoitaja.Kalevi Koukkusen henkilöesittely Emil Autereesta EloNetissä Puusepän perheeseen syntynyt Autere oli nuorena harjoittelijana rautateiden liikenneosastolla ja oli samaan aikaan mukana raittiusyhdistys Väinölän näytelmäseurassa. Hän opiskeli näyttämötaidetta opettajinaan Kaarola Avellan, Olga Poppius ja Pekka Alpo. Hän kävi myös opintomatkalla ulkomailla ja tutki "teattereiden taloudellisia ja käytännöllisiä menetelmiä" ulkomailla 22 teatterissa. Autere oli näyttelijänä Tampereen Teatterissa 1909–1919 ja Suomen Kansallisteatterissa 1919–1927. Hänen näyttämöroolejaan olivat muun muassa Huotari Teuvo Pakkalan näytelmässä Tukkijoella, Olavi Klaunpoika Josef Julius Wecksellin näytelmässä Daniel Hjort, Harrin, Antin ja vallesmannin roolit Artturi Järviluoman näytelmässä Pohjalaisia sekä postimestarin rooli Nikolai Gogolin Reviisorissa. Ulkomaisen opintomatkansa ansiosta hänet nimitettiin 1927 Kansallisteatterin taloudenhoitajaksi ja johtokunnan sihteeriksi. Myöhemmin Autere toimi myös johtotehtävissä lukuisissa teatterialan järjestöissä. Autere kuoli 53-vuotiaana keväällä 1944 Kiljavannummen parantolassa. == Elokuvarooleja == Autere näytteli kolmessa Teuvo Puron ohjaamassa mykkäelokuvassa: * Ollin oppivuodet (1920), kasvatuslaitoksen katsastaja * Se parhaiten nauraa, joka viimeksi nauraa (1921), ylioppilas Martti Vaara * Anna-Liisa (1922), Kivimaan Johannes == Lähteet == Luokka:Suomalaiset teatterinäyttelijät Luokka:Suomalaiset elokuvanäyttelijät Luokka:Vuonna 1890 syntyneet Luokka:Vuonna 1944 kuolleet
Yleisurheilu kesäolympialaisissa 2020 – miesten kolmiloikka

Miesten kolmiloikka Tokion kesäolympialaisissa 2020 kilpaillaan 3.–5. elokuuta 2021. Kolmiloikka kilpaillaan Uudella kansallisella stadionilla. ==Karsinnat== Kolmiloikkaan osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 17,14 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsintakierrokset kilpaillaan 3. elokuuta. Loppukilpailu käydään 5. elokuuta. Palkintojenjakotilaisuus on 5. elokuuta. ==Kilpailu== ===Karsinnat=== Merkintä Selite Q Rikkoi karsintarajan q Pääsi loppukilpailuun tulosvertailun perusteella Sija Ryhmä Nimi Maa Kierros Kierros Kierros Tulos Huom. Sija Ryhmä Nimi Maa 1. 2. 3. Tulos Huom. 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. ===Loppukilpailu=== Sija Nimi Maa Kierros Kierros Kierros Kierros Kierros Kierros Tulos Huom. Sija Nimi Maa 1. 2. 3. 4. 5. 6. Tulos Huom. 4\. 5\. 6\. 7\. 8\. 9\. colspan=3 10\. colspan=3 11\. colspan=3 12\. colspan=3 == Lähteet == Miesten kolmiloikka
Yleisurheilu kesäolympialaisissa 2020 – naisten kolmiloikka

Naisten kolmiloikka Tokion kesäolympialaisissa 2020 kilpaillaan 30. heinäkuuta – 1. elokuuta 2021. Kolmiloikka kilpaillaan Uudella kansallisella stadionilla. ==Karsinnat== Kolmiloikkaan osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 14,32 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsintakierrokset kilpaillaan 30. heinäkuuta. Loppukilpailu käydään 1. elokuuta. Palkintojenjakotilaisuus on 2. elokuuta. ==Kilpailu== ===Karsinnat=== Merkintä Selite Q Rikkoi karsintarajan q Pääsi loppukilpailuun tulosvertailun perusteella Sija Ryhmä Nimi Maa Kierros Kierros Kierros Tulos Huom. Sija Ryhmä Nimi Maa 1. 2. 3. Tulos Huom. 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. ===Loppukilpailu=== Sija Nimi Maa Kierros Kierros Kierros Kierros Kierros Kierros Tulos Huom. Sija Nimi Maa 1. 2. 3. 4. 5. 6. Tulos Huom. 4\. 5\. 6\. 7\. 8\. 9\. colspan=3 10\. colspan=3 11\. colspan=3 12\. colspan=3 == Lähteet == Naisten kolmiloikka
Itävallan parlamenttivaalit 2019

Itävallan parlamenttivaalit 2019 järjestettiin 29. syyskuuta 2019. Vaaleissa valittiin Itävallan kansallisneuvoston kaikki 183 jäsentä. Ennenaikaiset vaalit järjestettiin Kurzin hallituksen kaaduttua kesäkuussa 2019. Sebastian Kurzin johtama ÖVP sai eniten paikkoja 71 paikalla. SPÖ ja FPÖ menettivät molemmat paikkoja edellisistä vaaleista, kun taas vihreät nousi parlamenttiin 26 paikalla. ==Lähteet== Luokka:Vuoden 2019 vaalit Parlamenttivaalit 2019
Yleisurheilun maailmanmestaruuskilpailut 2019 – naisten 100 m aj

Naisten 100 metrin aitajuoksu yleisurheilun maailmanmestaruuskilpailuissa 2019 järjestetään Khalifa International Stadiumilla 5.–6. lokakuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 5\. lokakuuta 17.15 Alkuerät 6\. lokakuuta 19.02 Välierät 6\. lokakuuta 20.50 Loppukilpailu ==Tulokset== ===Alkuerät=== Erien neljä parasta (Q) ja seuraavat neljä nopeinta (q) etenivät välieriin. Sija Erä Rata Nimi Maa Aika Huom. 1 5 9 Tobi Amusan align=left 12,48 Q, 2 3 5 Danielle Williams 12,51 Q 3 4 4 Kendra Harrison 12,55 Q 4 1 7 Nia Ali 12,59 Q 5 5 4 Janeek Brown align=left 12,61 Q 6 3 8 Andrea Vargas 12,68 Q, 7 5 5 Nadine Visser 12,75 Q 8 4 8 Cindy Roleder 12,76 Q, 9 5 7 Karolina Kołeczek 12,78 Q 10 1 4 Megan Tapper 12,78 Q 11 2 8 Luminosa Bogliolo 12,80 Q 12 4 3 Elvira Herman 12,84 Q 13 2 7 Yanique Thompson 12,85 Q 14 2 4 Anne Zagre 12,91 Q, 15 5 3 Nooralotta Neziri 12,91 q 16 4 2 Reetta Hurske 12,96 Q 17 5 6 Rikenette Steenkamp 12,97 q, 18 3 3 Annimari Korte 12,97 Q 19 1 2 Cindy Ofili 12,97 Q 20 5 2 Michelle Jenneke 12,98 q, 21 3 6 Luca Kozák 13,00 Q 22 3 7 Beate Schrott 13,08 q 23 2 5 Brianna Beahan 13,11 Q 24 4 5 Gréta Kerekes 13,11 25 3 4 Celeste Mucci 13,14 26 1 9 Genesis Romero 13,14 Q 27 4 7 Vanessa Clerveaux 13,15 28 2 6 Ayako Kimura 13,19 29 1 5 Asuka Terada 13,20 30 4 6 Hanna Plotitsyna 13,30 31 1 8 Stanislava Škvarková 13,44 32 5 8 Laura Valette 13,47 33 3 2 Phylicia George 13,49 34 2 2 Fanny Quenot 13,51 35 1 6 Adrine Monagi 14,00 36 4 9 Irina Velihanova 14,79 1 3 Solène Ndama 2 3 Brianna McNeal 162.8 ===Välierät=== Erien kaksi parasta (Q) ja seuraavat kaksi nopeinta (q) etenivät loppukilpailuun. Sija Erä Rata Nimi Maa Aika Huom. 1 1 6 Danielle Williams 12,41 Q 2 1 7 Nia Ali 12,44 Q, 3 3 5 Tobi Amusan 12,48 Q, 4 2 5 Kendra Harrison 12,58 Q 5 2 4 Megan Tapper 12,61 Q, 6 1 5 Nadine Visser 12,61 q, 7 3 7 Janeek Brown 12,61 Q 8 3 4 Andrea Vargas 12,65 q, 9 3 6 Elvira Herman 12,78 10 2 6 Yanique Thompson 12,80 11 1 4 Cindy Roleder 12,86 12 2 8 Karolina Kołeczek 12,86 13 1 8 Luca Kozák 12,87 14 2 2 Nooralotta Neziri 12,89 15 2 9 Cindy Ofili 12,95 16 2 3 Rikenette Steenkamp 12,96 17 1 9 Annimari Korte 12,97 18 2 7 Luminosa Bogliolo 13,06 19 1 2 Michelle Jenneke 13,09 20 1 3 Génesis Romero 13,18 21 3 8 Reetta Hurske 13,24 22 3 3 Beate Schrott 13,25 23 3 2 Brianna Beahan 13,38 3 9 Anne Zagré ===Loppukilpailu=== Loppukilpailu järjestettiin 6. lokakuuta kello 20.51. Sija Rata Nimi Maa Aika Huom. 4 Nia Ali 12,34 6 Kendra Harrison 12,46 5 Danielle Williams 12,47 4 7 Tobi Amusan 12,49 5 3 Andrea Vargas 12,64 6 2 Nadine Visser 12,66 7 8 Janeek Brown 12,88 9 Megan Tapper ==Lähteet== Luokka:Yleisurheilun maailmanmestaruuskilpailut 2019
Oluwatobiloba Amusan

Oluwatobiloba "Tobi" Amusan (s. 23. huhtikuuta 1997) on nigerialainen pika- aitajuoksija. Hän on voittanut 100 metrin aitajuoksussa maailmanmestaruuden vuonna 2022. Hän on voittanut kultaa myös Afrikan kisoissa vuosina 2015, 2019 ja 2023 sekä Afrikan-mestaruuskilpailuissa ja Kansainyhteisön kisoissa vuosina 2018 ja 2022. Maansa pikaviestijoukkueen jäsenenä hän on voittanut kultaa Afrikan-mestaruuskilpailuissa 2018, 2022 ja 2024, Afrikan kisoissa 2023 sekä saavuttanut Kansainyhteisön kisoissa kultaa vuonna 2022 ja pronssia vuonna 2018. Dohan MM-kilpailuissa 2019 ja vuodelle 2021 siirretyissä Tokion olympialaisissa hän sijoittui neljänneksi. Olympialaisissa 2016 ja MM- kilpailuissa 2017 hän karsiutui välierissä. Hän voitti alle 20-vuotiaiden Afrikan-mestaruuden 100 metrin aitajuoksussa 2015 ja sai alle 18-vuotiaiden maanosan mestaruuskilpailuissa hopeaa 200 metrin juoksussa 2013. Vuonna 2017 hän voitti Yhdysvaltain yliopistomestaruuden silloisella ennätyksellään 12,57. Vuonna 2019 Amusan paransi heinäkuussa Ranskan Sottevillessa 100 metrin aitajuoksun ennätyksekseen 12,49. Afrikan kisojen jälkeen syyskuun alussa hän juoksi Berliinissä ajan 12,51. Lokakuussa Dohan MM-kilpailuissa hän juoksi alkuerissä uuden ennätyksensä 12,48, sivusi sitä välierissä ja jäi siitä loppukilpailussa vain yhden sadasosan. Hän juoksi Afrikan ennätyksen 12,42 Zürichissä 9. syyskuuta 2021. Eugenen vuoden 2022 MM-kilpailujen alkuerässä Amusan juoksi Afrikan ennätyksen 12,40, välierässä uuden maailmanennätyksen 12,12 ja voitti myöhemmin samana iltana maailmanmestaruuden ajalla 12,06, mutta finaalijuoksussa oli liikaa myötätuulta (+2,5 m/s) viralliseksi maailmanennätykseksi. Amusan on voittanut 100 metrin aitajuoksun timanttiliigan finaaleissa Zürichissä 2021 ja 2022 sekä Eugenessa 2023. Lisäksi hän on voittanut timanttiliigan kilpailun Pariisissa 2022 sekä Tukholmassa ja Chorzówissa 2023. Amusan on opiskellut Yhdysvalloissa El Pason yliopistossa, jossa hänen valmentajanaan toimi suomalainen Mika Laaksonen. Ennen vuoden 2023 MM-kilpailuja Amusania epäiltiin kolmesta olinpaikkarikkomuksesta vuoden sisällä. Päivää ennen MM-kilpailuiden alkua hänet kuitenkin vapautettiin väliaikaisesta kilpailukiellosta ja sallittiin osallistua MM-kilpailuihin. == Lähteet == Luokka:Nigerialaiset pika- aitajuoksijat Luokka:Vuonna 1997 syntyneet Luokka:Elävät henkilöt
Yleisurheilu kesäolympialaisissa 2020 – miesten korkeushyppy

Miesten korkeushyppy Tokion kesäolympialaisissa 2020 kilpaillaan 30. heinäkuuta. – 1. elokuuta 2021. Korkeushyppy kilpaillaan Uudella kansallisella stadionilla. ==Karsinnat== Korkeushyppyyn osallistuu 32 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 2,33 metriä. Jos 32 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsintakierrokset kilpaillaan 30. heinäkuuta. Loppukilpailu käydään 1. elokuuta. Palkintojenjakotilaisuus on 1. elokuuta. ==Kilpailu== ===Karsinnat=== Merkintä Selite Q Rikkoi karsintarajan q Pääsi loppukilpailuun tulosvertailun perusteella Sija Ryhmä Nimi Maa Kierros Kierros Kierros Tulos Huom. Sija Ryhmä Nimi Maa 1. 2. 3. Tulos Huom. 1\. 2\. 3\. 4\. 5\. 6\. 7\. 8\. 9\. 10\. 11\. 12\. 13\. 14\. 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. ===Loppukilpailu=== Sija Nimi Maa Kierros Kierros Kierros Kierros Kierros Kierros Tulos Huom. Sija Nimi Maa 1. 2. 3. 4. 5. 6. Tulos Huom. 4\. 5\. 6\. 7\. 8\. 9\. colspan=3 10\. colspan=3 11\. colspan=3 12\. colspan=3 == Lähteet == Miesten korkeushyppy